
RAPORT DE SPECIALITATE

privind actualizarea Devizului general din cadrul Studiului de Fezabilitate aferent obiectivului de investiţii ,,Modernizarea străzilor din piatră cubică din Timișoara”

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea actualizării Devizului general din cadrul Studiului de Fezabilitate aferent obiectivului de investiţii ,,Modernizarea străzilor din piatră cubică din Timișoara”; 

Facem următoarele precizări:

Direcția Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2019 obiectivul de investiţii ,,Modernizarea străzilor din piatră cubică din municipiul Timişoara”.
Obiectivul de investiţii cuprinde străzi din municipiul Timişoara a căror îmbrăcăminte este realizată din pavaje de piatră cubică, şi anume: 

· Str. Argeş delimitată de str. Mitropolit Varlaam şi str. Cluj,

· Str. Dr. Ioan Mureşan pe sectorul cuprins între str. Salcâmilor şi str. Drubeta, 

· Str. Ludwig von Beethoven pe sectorul cuprins între blv. C.D. Loga şi blv. Mihai Eminescu, 

· Str. Mitropolit Varlaam tronson cuprins între  str. Aurel Cândea şi str. 1 Decembrie,

· Str. Putna delimitată de str. Ion Vidu şi str. Mitropolit Varlaam, 

· Str. Remus delimitată de str. Braşov şi str. Romulus, 

· Str. Sfânta Rozalia tronson cuprins între  str. Remus şi blv. Mihai Viteazul, 

· Str. Sorin Titel delimitată de blv. Victor Babeş şi str. Protopop Ghe. Dragomir, 

· Str. Topliţa delimitată de Cal. Circumvalaţiunii şi str. Făgăraş, 

· Str. Virgil Madgearu cuprins între blv. Mihai Viteazul şi str. Filaret Barbu, 

· Str. Bela Bartok tronson cuprins între  blv. Victor Babeş şi str. Argeş, 

· Str. Filaret Barbu delimitată de str. Sfânta Rozalia şi str. Braşov, 

· Str. Arcidava pe sectorul cuprins în jurul Parcului Arcidava până în străzile Mureş şi Ulpia Traiana, 

· Str. Romulus tronson cuprins între str. Ghe. Doja şi str. Sfânta Rozalia.

Starea tehnică a acestor străzi prezintă numeroase defecţiuni ce fac dificilă desfăşurarea circulaţiei rutiere și pietonale. Pe multe din aceste străzi trotuarele sunt într-o stare avansată de degradare, îngreunând circulaţia pietonilor din zonă; nu există piste pentru biciclişti iar zonele verzi sunt neamenajate. Totodată multe din bordurile de încadrare a carosabilului lipsesc sau sunt deteriorate, gurile de scurgere şi căminele de vizitare se află sub cota carosabilului. 

Scopul proiectului este de a îmbunătăți condițiile de circulație în municipiu prin amenajarea străzilor, a trotuarelor, amenajare piste de biciclete și zone verzi, acolo unde situația din teren permite, rezultând o mai bună funcționalitate a zonelor.

În cadrul proiectului soluția de modernizare a străzilor constă în execuția unei structuri noi cu stratul de legătură și cel de uzură prevăzut din beton asfaltic.


Studiul de Fezabilitate pentru ,,Modernizarea străzilor din piatră cubică din municipiul Timişoara”, a fost întocmit de către S.C. PROEXCO S.R.L. conform contractului de prestări servicii nr.170/17.06.2015. 

Prin HCLTM nr. 389/22.09.2015 a fost aprobat Studiul de Fezabilitate mai sus menționat. Valoarea totală a investiției a fost estimată inițial, conform devizului general la 14.595,612 mii lei (inclusiv TVA), respectiv 3.299,562 mii Euro, sursa de finantare provenind în totalitate de la bugetul local. 

Prin Certificatul de Urbanism s-a solicitat obținerea avizului de specialitate al Direcției Județene pentru Cultură Timiș, în vederea emiterii Autorizației de Construire. În urma analizării documentației depuse, Comisia Zonală a Monumentelor Istorice nu acceptă soluția de modernizare a străzilor în varianta propusă, cu excepția străzilor Ioan Mureșan, Toplița și Arcidava (așa cum este specificat în adresa Direcției Județene de Cultură Timiș nr. 1448/05.07.2018).

Prin HCL 673/12.12.2018 a fost aprobată actualizarea Devizului General din cadrul Studiul de Fezabilitate la o valoare de 15.435,650 mii lei (inclusiv TVA), respectiv 3.489,465 mii euro (inclusiv TVA), și execuția străzilor Arcidava, Dr.Ioan Mureșan și Toplița.

Adoptarea OUG. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, conform căreia salariul de bază minim brut pe țară garantat în plată se stabilește la suma de 3.000 lei lunar și cota contribuției asiguratorii pentru muncă, în cazul angajatorilor care desfășoară activități în sectorul construcții, se modifică de la valoarea de 0,3375% la valoarea de 0,27%,

 a determinat schimbarea  valorii Devizului General. 
Conform art.71 din Legea nr.50/2019 a bugetului de stat pe anul 2019, cota contribuției asiguratorii pentru muncă se modifică de la valoarea de 0,3375% (2,25*15% = 0,3375%) la valoarea de 0,27% (2,25*12% = 0,27%).
Noua valoarea totală a investiției conform Devizului General este de 16.786,961  mii lei (inclusiv TVA), respectiv 3.794,950  mii euro (inclusiv TVA); valoarea investiţiei aferentă celor trei străzi mai sus menționate, este de 5.563,647 mii lei (inclusiv TVA) respectiv 1257,748 mii euro. 

Având în vedere cele de mai sus, este necesară actualizarea Devizului General din cadrul documentației tehnico-economice faza SF. 


Ținând cont de prevederile legale, apreciem că Proiectul de hotărâre privind aprobarea actualizării Devizului general din cadrul Studiului de Fezabilitate pentru obiectivul de investitii ,,Modernizarea străzilor din piatră cubică din municipiul Timişoara”, îndeplineşte condițiile pentru a fi supus dezbaterii și aprobării plenului consiliului local. 

